વિદ્યાર્થીઓ દ્વારા બનેલા ઉપગ્રહને ઈસરોએ સફળતાપૂર્વક લોન્ચ કરી ઈતિહાસ સર્જ્યો
નવગુજરાત સમય | Publish Date: Jan 25 2019 10:47AM
એજન્સી, શ્રીહરિકોટા
ભારતીય અંતરિક્ષ રિસર્ચ ઓર્ગેનાઈઝેશને ફરી એક વખત ઈતિહાસ રચી દીધો છે. ઈસરોએ ગુરૂવારે રાત્રે શ્રીહરિકોટાના સતીશ ધવન અંતરિક્ષ કન્દ્રમાંથી દુનિયાના સૌથી હળવા ઉપગ્રહને પૃથ્વીની કક્ષામાં સફળતાપૂર્વક સ્થાપિત કર્યો છે. ઈસરો દ્વારા ડિફેન્સ રિસર્ચ અને ડેવલપમેન્ટ ઓર્ગેનાઈઝેશન (DRDO)ના સેટેલાઈટ PSLV-C44ને લોન્ચ કર્યું.
આ રોકેટને ગુરૂવારે શ્રીહરિકોટામાંથી ભારતીય સેનાના ઉપગ્રહ ક્લાસમેટ લઈને અંતરિક્ષમાં ઉડાન ભરી હતી. ઈસરોએ જણાવ્યું કે, PSLV-C44એ સેનાના ઉપગ્રહ Microsat-Rને સફળતાપૂર્વક તેની કક્ષામાં સ્થાપિત કર્યો. ઈસરોએ ૨૦૧૯ના પહેલા મિશનમાં ૨૮ કલાકની ઉંધી ગણતરી કર્યા બાદ રાત્રે ૧૧.૩૭ વાગ્યે PSLV-C44એ ઉડાન ભરી.
આ PSLVની ૪૬મી ઉડાન હતી. ઈસરોએ જણાવ્યું કે, PSLV-C44 740 કિલોગ્રામ વજનના માઈક્રોસેટ આરને પ્રક્ષેપણની લગભગ ૧૪ મિનિટ બાદ ૨૭૪ કિલોમીટર ધ્રુવીય સૂર્ય તુલ્યકાલિક કક્ષામાં સ્થાપિત કરી દીધો. ત્યારબાદ આ ૧૦ સેન્ટીમીટરના આકાર અને ૧.૨ કિલોગ્રામ વજનવાળા Kalamsatને વધારે ઉપરી કક્ષામાં સ્થાપિત કરવામાં આવશે.
લોન્ચિંગની મહત્વની વાતો:
- ઈસરો તરફથી આવો ઉપગ્રહ પહેલી વખત લોન્ચ કરાયો છે, જે અત્યાર સુધી દુનિયાના કોઈ પણ દેશે લોન્ચ નથી કર્યો.